Thononu Kikhuku ki 3
Bo khuka minlangu yivyoka, Kibibila kibwe tubila mwa ndambu di batu basadila Yave. Abalami wuba wumweka mu bisadi bi Nzambi, diawu Kibibila kantedila nkundi Yave. Kibila mbi bantedila nkundi Yave? Sadisa nlonguki wu Kibibila kazaba ti Yave wukumvwanga nkinza ayi tidi kunsadisa. Buka Abalami ayi batu bankaka ba kiminu, buka Loti ayi Yakobi, nlonguki mvandi wulenda kwandi dinda lusalusu lu Yave. Longisa nlonguki wu Kibibila kaba lufyatu ti Yave wala vanga mambu moso kakanikisa mu bilumbu binkwiza.
IN THIS SECTION
Kibanga ki Babeli
Batu babaka makani ma kutunga kibanga kinangama kilenda vitila kudiyilu. Kibila mbi Nzambi kavunzikisila zimbembo zyawu?
Abalami ayi Salai Batumamana Nzambi
Kibila mbi Abalami ayi Salai babikila tsi’awu ku Uli, mwingi kuzingila ku tsi Kanana?
Mwana Baba Telimina Beni!
Bwidi Nzambi kavangila mambu kakanikisa Abalami? Nani mu bana ba Abalami wuba mu lukanu beni—Isaki voti Isamaeli?
Lutebuka Moyo Mamonikina Nkazi wu Loti
Nzambi wutwala mbazu ku divula di Sondoma ayi Ngomola. Kibila mbi mavula beni matulukila? Kibila tufweti tebukilanga moyo nkyeto wu Loti?
Nzambi Wuthota Kiminu ki Abalami
Nzambi wukamba Abalami: ‘Lemvuka, bonga Isaki mwan’aku wumweka to, yenda ku mongo Molia.’ Bwidi Abalami katadila dyambu beni diphasi?
Yakobi Wutambula Kyuka
Isaki ayi Lebeka ayi bana bawu baba tanguninanga Esau ayi Yakobi. Bo kaba mwana wutheti, nandi wuba nswa wuku tambula kyuka ki dikanda. Kibila nandi kazimbisila wawu mu kibila ki kibola ki bidya?
Yakobi ayi Esau Bavutuka Kuba Kithwadi
Mbi Yakobi kavanga mwingi katambula lusakumunu kwidi mbasi? Mbi Yakobi kavanga mwingi kavutuka ba kithwadi ayi Esau?
mri_Latn kon_Latn eng_Latn kin_Latn kon_Latn lua_Latn lua_Latn bem_Latn kon_Latn nya_Latn kon_Latn kmb_Latn kon_Latn lug_Latn lua_Latn xho_Latn kon_Latn